**כיצד נשתמש בכלי הצופי ככלי חינוכי בקיץ הקרוב? | יחידה משותפת לרכזי/ות חינוך ומפעלים – יום ד' 26/03/25**

**מסר מרכזי:** בשנים האחרונות אנחנו מרגישים שהכלי הצופי הפך להיות דבר נפרד מהתהליך החינוכי לקראת הקיץ. ביחידה זו נרצה לחדד את המשמעות החינוכית של הכלי הצופי גם לרכזי/ות החינוך שנוטים/ות לקחת צעד אחורה מתהליך זה וגם אצל רכזי/ות המפעלים שמחזיקים/ות לרוב את כלי זה סביב בטיחות.

**מתודה 1 – התבוננות:**

נתלה על הקירות תמונות של מבנים צופיים שונים, נבקש מהרכזים/ות להסתובב בין המבנים ולכתוב את דעתם/ן על המבנים מנקודות המבט הבאות:

* ראש/ת מבנה
* חניך/ת צעירה
* מרכז/ת בוגר/ת
* באדן פאוול

לאחר מכן, נעבור על הדברים שנכתבו יחד

* האם אנחנו שלמים/ות עם התמונה שמצטיירת כאן?
* מה היינו רוצים לראות?
* איך אפשר לשנות את הפרספקטיבה של הדמויות השונות?
* איך נוכל לגשר על הפער?

זמן: 15 דק' | ציוד: שלטים, סטיקינואטס, עטים | נספחים: תמונות של מבנים

**מתודה 2 – פירוק:**

נבקש מהרכזים/ות לפרוט את הכלים החינוכיים שהתנועה מציעה ונכתוב על הלוח. לאחר מכן, נבקש להתמקד בצופיות (אם לא יעלה מהרכזים/ות נעלה בעצמנו את התחום)

* אילו כלים קיימים אצלנו בתנועה שמאפשרים למידה בהתנסות?
* כמה מקום אנחנו נותנים להם?
* מה קשה לנו עם התחומים האלה בהם יש דגש על למידה בהתנסות? (אפשר לחבר גם למשימת מסלול שזה זמן נוסף במסע שנמצא בשימוש נמוך)
* מה עומד מול למידה בהתנסות? מה מכריע בדרך כלל? איך נוכל לחזק למידה בהתנסות?

זמן: 15 דק' | ציוד: לוח, טוש | נספחים: אין

**מתודה 3 – חשיבה משותפת:**

נחלק את הרכזים/ות לזוגות לפי הנהגות וניתן להם/ן לענות יחד על דף חשיבה:

* איפה ההנהגה נמצאת בעינינו בתחום של למידה בהתנסות?
* איך היינו רוצים/ות שלמידה בהתנסות תבוא לידי ביטוי בקיץ הקרוב?
* מה תפקידנו בתוך זה?
* אצל מי זה יושב? (מרכז/ת בוגר/ת, מלווה השבט, רכז/ת חינוך, רכז/ת מפעלים)
* איך זה נראה בשבטים?
* את מי צריך לרתום כדי לחזק את הלמידה בהתנסות בהנהגה?
* אילו תהליכים חינוכיים שאנחנו מתעסקים/ות בהם עכשיו נוכל לקדם דרך הכלי הצופי?
* עד כמה אנחנו נותנים/ות לכלי הצופי ביטוי אצל השכב"ג?
* עד כמה אנחנו נותנים/ות לכלי הצופי ביטוי אצל חניכי צעירה/ נעורים?

לאחר מכן נבקש מכל זוג להציג את מה שכתבו

זמן: 20 דק' | ציוד: עטים | נספחים: דפי חשיבה